ОТЧЕТ

 ЗА ДЕЙНОСТТА НА НЧ”ПРОСВЕТА 1928”

 С.ЧАРГАН,ОБЩ.ТУНДЖА ЗА 2020г.

 **Госпожи и господа-членове на читалище „Просвета 1928г.”!**

 Настоящото отчетно събрание на НЧ”Просвета 1928 „-с.Чарган има за цел да запознае своите членове с основните дейности и задачи , които са стояли пред неговото ръководство. Същото е работило преди всичко за подобряване и разнообразяване на различните форми на работа в библиотеката и читалището чрез прилагане на новите технологии, съблюдавайки законите и устава на които е подчинена читалищната и библиотечна дейност.

 В своята многообразна дейност читалището е изпълнител и на държавни културно-просветни задачи,които имат за цел да обогатяват и разнообразяват културния живот на хората,да съхраняват,популяризират и разпространяват българските фолклорни традиции и обичаи.Да съдействат за повишаване образователния и информационен интерес на хората,без значение тяхната възраст и пол , политически и религиозни възгледи и етническо самосъзнание.

 Постигнатите резултати в нашата дейност до голяма степен дължим на добрата организация в работата на читалищното настоятелство. Всички проблеми и въпроси касаещи читалищна или библиотечна дейност сме се опитали да обсъждаме за да намерим възможно най-добро решение .Най - често обсъжданите въпроси са свързани с предстоящи изяви и участия на колективите ни в мероприятия от местно и регионално ниво.

По време на обсъжданията особено място са намерили въпроси свързани с дейността или финансови въпроси касаещи участия проекти и програми за

 = 2 =

 до финансиране на мероприятия или предстоящи ремонти в читалището и библиотеката.

 Не трябва да подценяваме факта, че членовете на настоятелството са работещи хора на различни места ,което затруднява честото събиране и провеждане на заседанията на читалищното ръководство.

 Част от дейността на читалището е насочена към организация на празници от местно,регионално и национално ниво.Качеството в нашата работа е на преден план,а организираните мероприятия да бъдат въздействащи ,запомнящи се и издържани. И ако някой от тях са преминали без да бъдат отбелязвани или не така както ни се иска на нас, то на лице са редица обективни и субективни фактори: както всички знаем почти през цялата година по указания на МК и община Тунджа голяма част от мероприятията бяха ограничени поради възникналата обстановка в България и по света – Ковид 19 ,което наложи спазване на дистанция и редица ограничения .

 Всяка година между месни и сирни заговезни нашата група”КУКЕРИ” по традиция обхожда селото и влиза във всяка къща за да прогони злото и пожелае много здраве и берекет на стопаните ,а през втория ден хората от селото и гостите от съседни села с нетърпение очакват карнавалното шоу подготвено от тях.При нас тази традиция е запазена и се съхранява и подържа от самите участници който наброяват над 60 човека.

Организирани бяха и следните участия на групата „кукери” до гр.Симитли ,гр.Ямбол, гр.Стралджа и гр.Елхово.

 Всеизвестно е ,че ситуацията в страната /пък и по целия свят/ не предразполагаше да си отворим душите към музиката,песните и танците. Дойде пандемията през м.март и всички мероприятия бяха отменени. Въпреки това успяхме да направим няколко излизания с певческата група.През м. август посетихме остров „Света Анастасия” и банята на Сюлейман Великолепни в с. Ветрен , а през м .октомври направихме

 = 3 =

посещение в гр. Елена и еленския балкан. Отново подчертавам ,че здравето на нашите самодейци е било винаги на преден план ,което наложи голяма част от залегналите в календарния план мероприятия да отпаднат като ангажимент.

 Основно дейността на читалището беше насочена към библиотечната . Опитахме се да набавим нови книги ,за да могат нашите читатели да се възползват от разнообразието на библиотечните ни фондове. Направихме си график за ползване на компютрите от децата ,които имаха желание да работят с тях ,но нямаха възможност да си закупят за в къщи , като отново сме се опитвали да спазваме разпоредбите за спазване на дистанция и носене на маски на закрити места.

 През времето на пандемия се опитахме да отговорим и на редица изисквания относно противопожарната безопасност на читалищната сграда.Извършени бяха редица ремонти и поставени паник брави , указателни схеми , осветителни табели над вратите за вход и изход и редица други предписания от Регионална Дирекция „Пожарна Безопасност и защита на населението”- гр.Ямбол

 В края на своя отчет искам да благодаря на всички присъстващи,които още веднъж показаха ,че се вълнуват от проблемите на читалището и изразяват своето огромно желание за активно участие в неговата разнообразна дейност .

 Читалищен секретар……………..

 /М.Ченкова/